Tervetuloa Isännän pöydässä ohjelmaan. Olen Martti Ojares -
ja vieraanani tänään on Niklas Ansamaa. Tervetuloa Niklas.
Kiitos paljon Martti. - Iloitsen, että sain 18-vuotiaan nuoren miehen -
vieraakseni ja kun ennen ohjelmaa kävimme läpi ajatuksiasi -
ja elämääsi, niin ilo vain lisääntyi.
Toivottavasti ohjelmassa saamme sitä katsojille tuotua esiin. - Kyllä.
Kerrotko vähän itsestäsi, lapsuu- destasi ja siihen liittyvistä asioista?
Joo, tosiaan synnyin aikoinaan -
kuopiolaiseen uskovaiseen perheeseen.
Siinä vietin aika mukavankin lapsuuden.
Vanhemmat ohjasivat ja tukivat paljon.
Sitä kautta 12-vuotiaana aloin miettimään, -
että mitä voisin tehdä omalla elämällä ja ajalla.
Menin Googleen ja googletin, että "how to make a game."
Sitten googletin myös, että "how to make a lot of money."
Sitten huomasin, että ei hitsi, jos opettelen ohjelmointia, -
niin sitä kautta voin tehdä hittipelin ja saada hyvät tulot.
Sinä olit vielä harjoittelupaikassakin.
Oliko se sen jälkeen vasta, jossa pelejä tehtiin.
Joo, no itse asiassa tarina meni sillä lailla, -
että kun olin googletellut oman aikaani, aloin luomaan omaa peliä.
Siitä ei tullut oikein yhtään mitään. Sen jälkeen alettiin miettimään -
vanhempien kanssa, että mitähän voisi tehdä?
Äiti heitti idean, että rakennetaan sienikirja mobiilille.
Aloimme rakentamaan sienikirjaa.
Vuosi myöhemmin saimme sienikirjan julkaistua.
Siitä tuli suhteellisen suosittu Suomessa.
Se oli kivaa aikaa nuorelle 14-vuotiaalle kuopiolaispojalle.
Sitten vuosi myöhemmin, 2015, -
pääsin Roviolle työelämään tutustumiseen koulun kautta.
Siellä koodasin pelitiimin kanssa -
mutta en oikein osannut koodata niiden kanssa.
Siinä kävi niin, että aloin miettimään, että ei hitsi, mitä voin täällä tehdä?
Opettelin koodausta ja vähän nolottikin se, että en osannut oikein -
koodata sitä koodikieltä, mitä he koodasivat.
Siitä syntyi vähän ajan kuluttua idea, että entä jos tehdään koodikoulu.
Rakennetaan verkkoon koodikoulu, jota kautta jokainen saa -
mahdollisuuden opetella ohjelmointia.
Sanotaanko, että silloin kun 12-vuotiaana aloitin -
koodauksen opettelun niin ei ollut mitään hajua mistä aloitan?
Minulla oli kielimuuri ja muutenkin, kun koitti löytää informaatiota, -
niin se oli tosi hajalla ja sai hakea tosi paljon.
Sitten mietin, että koetetaan ratkaista ongelmat.
Rakennetaan siitä ympäristö, josta jokainen saa -
selkeän polun opetella ohjelmointia omalla kielellään.
Siitä lähti se idea.
Siitä se on ihan hyvin rullannut aina tähän päivään asti.
Jos rinnalle otetaan se, että aika pian alun jälkeen -
elämässäsi tapahtui myös hengellinen tapahtuma. - Joo, kyllä.
Käytkö sen läpi? - Sitten olin 13-vuotias -
ja vieläkin etsin vähän omaa paikkaa elämässä, -
oman elämänsä tarkoitusta.
Vanhemmat pyysivät, että mennään Riverin tapahtumaan.
Oli tapahtuma ja puhuja, olisiko Amerikasta ollut.
No, me mentiin sinne tapahtumaan ja siellä koin, -
että nyt on jännä fiilis. Nyt kyllä Jumala puhuu minulle.
Ajattelin, että nyt menen eteen ja annan elämäni Jeesukselle.
Siinä kävi juuri niin miten sanoin, että annoin elämäni Jeesukselle -
ja sen jälkeen Jumala johdatti erilaisia mahdollisuuksia mm. tämä sienikirja.
Siitä taas eteenpäin. On ollut aina maistiaisia silloin tällöin.
Olin 2015 fifteenillä, fifteen-leirillä.
Sain siellä erilaisia profetioita mm. sellainen helmitauluprofetia, -
josta hoksasin jokin aika myöhemmin sen, -
että helmet kuvaavat sitä, -
mitenkä monta ihmistä pystyn tukemaan.
Siinä oli miljoonia helmiä, mitä vain tuli siihen helmitauluun.
Sitten myöhemmin tajusin, että ei hitsi, tästä se lähtee.
Aion perustaa säätiön, jota kautta -
pystyy auttamaan mahdollisimman monta ihmistä.
Rahoittamaan seurakuntia ja ratkaisemaan isoja -
maailmanlaajuisia ongelmia.
Siis kaikennäköisiä mahtavia ratkaisuja, tehdä hyvää -
ja tuoda iloa ja inspiroida ihmisiä mahdollisimman paljon.
On vaan niin paljon mahtavia asioita.
Se että sinä sait profetian, -
jos ajattelee sitä, kun siinä oli -
koodaus yksi keskeinen elementti ja sen opettaminen. - Niin.
Tänä päivänä tiedetään, että kaikki on vähän niin kuin softan varassa.
Autot, ihan joka paikassa, kodin koneet ja joka paikassa tarvitaan.
Huippukoodausosaajista on maailmassa aina pulaa. - On.
Tulee olemaan. Se, että sinulle tuli ajatus myös, -
että koulu voisi mennä maihin, jossa on alkeellista.
Esim. Afrikkaan ja muillekin vastaaville alueille.
Kerrotko tästä näystä? - Kyllä, joo.
2018, viime vuoden lopussa, -
me päätettiin mennä Ruandaan Afrikkaan -
opettamaan paikallisille ohjelmointia.
Olihan se aikamoinen reissu sitten.
Ei sitä osannut odottaa millaista on opettaa Afrikassa ohjelmointia.
Siellä nuoret olivat niin innoissaan siitä, että saivat mahdollisuuden -
oppia ohjelmointia. Nimenomaan tehdä pelejä ja näyttää taitoja.
Sitten siellä kävi niin, että itsekin ymmärsin -
miten suuri mahdollisuus tämä on näille afrikkalaisille.
Joka ikiselle ihmiselle, joka siellä on.
Miten suuri mahdollisuus tämä on heille.
Me olimme sivukylässä -
ja siellä sivukylässä nuoret opettelivat ohjelmointia.
Oli kaikennäköisiä vammautuneita ja sellaisia tosi vähävaraisia.
Heille annettiin mahdollisuus oppia ohjelmointia. Huomasin, että -
nämähän oppivat paljon paremmin, mitä me länsimaalaiset.
Mietin sitä ilmiötä, että minkä takia ja muistavat paljon paremmin kuin me?
Minulle tuli mieleen, että meillähän on täällä hirveä informaatiotulva.
Kaikki älylaitteet ja kaikkialta tulee koko ajan informaatiota.
On facebookit, whatsappit, snapchatit, vaikka mitä.
Koko ajan syötetään informaatiota.
Eihän meille jää enää kapasiteettiakaan -
muistaa asioita ja oikeasti päästää omaa luovuutta valloilleen.
Tarvitaan omaa aikaa luovuudelle.
Näiltä afrikkalaisilta löytyi sitä, että heillä ei ollut informaatiotulvaa.
Luulen, että tämän takia he myös muistivat paljon paremmin -
kuin mitä me, esim. suomalaiset. - Joo.
Sitten tajusin, että kun näille opettaa ohjelmointia -
ja he tekevät erilaisia innovaatioita -
niin tätä kautta afrikkalaiset tulevat rakentamaan ihan erilaisia -
ratkaisuja kuin mitä me osataan edes ajatella, -
koska he ajattelevat jo valmiiksi "out of the box." - Joo, aivan.
Tuleeni mieleen lähetystyö.
Se on monta kertaa mennyt siihen suuntaan, -
että rakennetaan kaivoja ja tällaisia, mikä sinänsä on ihan hyvä -
mutta sinä luot heille elinkeinon.
Ansaintamahdollisuuden, jota he voivat tehdä kotoa.
Silloin viet sinne ikään kuin lähteen, joka tuo heille elintasoa. - Kyllä.
Onhan tämä aivan valtava juttu. - On.
Oliko tämä ainut kerta vai oliko toinenkin käynti?
Tämä käynti oli ensimmäinen.
Sehän siis lähti niin, että meillä oli neuvonantaja.
Hän sanoi, että meidän kannattaa tehdä jotain kehittyvissä maissa.
Minä innostuin siitä ideasta.
Soitin ensin World Visionille, että olisiko teillä mitään -
hankkeita meneillään kehittyvissä maissa.
Selvisi, että Ruandassa on hanke, jossa nuorten hyväksi tehdään asioita.
Istuimme tiimin kanssa ja ehdotin, että tehtäisiinkö Ruandassa jotain.
Lähdettiin siihen ideaan ja myöhemmin oltiin hengellisessä -
bisnestapahtumassa Ruotsissa.
Siellä oli Ben-niminen henkilö, joka ihmetteli, -
että tekö olette Ruandaan menossa tekemään jotain?
Sanottiin, että kyllä ollaan.
Ben kertoi tuntevansa Ruandan suurlähettilään.
"Ihan mahtava tyyppi ja hänen kanssaan teidän pitää jutella."
Sunnuntain hän soitti ja maanantaina me istuttiin suurlähettilään kanssa -
ja kerrottiin, mitä olemme menossa tekemään.
Suurlähettiläästä tämä oli ihan mieletön mahdollisuus heille -
ja pyysi opettamaan suurlähetystössä koodausta -
ja sen jälkeen katsotaan, mitä me voimme tehdä Ruandassa.
No, me opetettiin heille koodausta suurlähetystössä.
Sen jälkeen neuvoteltiin suurlähettilään kanssa ja hänestä -
tämä oli niin mahtava juttu, että hän haluaa mahdollistaa -
koko Ruandan reissun ja valmistaa kaikki verkostot.
Kaikki, mitä tarvitsee siellä maassa. - Joo.
Siitähän syntyi ihan suuri siunaus meille.
Sekin oli mahtavaa, että suurlähettiläs oli uskovainen. - Ai.
Hänen kanssaan pystyi vain tuntemaan -
Pyhän Hengen fiiliksen, läsnäolon.
Hän ymmärsi sen, että mekin olemme uskovaisia.
Se synkkasi vain niin hyvin yhteen.
Sen jälkeen, kun suurlähettiläs järjesti meille verkostot, -
niin olimme, että nyt lähdetään Ruandaan.
Me lähdimme ja rahoitimme koko reissun kokonaan omasta pussista.
Ei saatu edes rahoituksia mistään.
Lähdimme siinä uskossa, että he tarvitsevat apua.
Pystymme mahdollistamaan heille jotain aivan uutta. - Joo.
Siitä se sitten vain lähti rullaamaan.
Saa nähdä milloin lähdetään seuraavan kerran Afrikkaan.
Tämä oli ensimmäinen reissu. - Kun kuuntelee sinua, niin ei voi -
välttyä siltä, että Jumala on antanut sinulle antavan sydämen.
Sinä annat ja lähdet ikään kuin -
Kristuksen ajatuksesta, rakkaudesta heitä kohtaan.
Jumala on antanut sinulle lahjan juuri tällä alueella.
Onhan se mielestäni aika erikoista, että 18-vuotias -
on jo päässyt näin pitkälle tässä asiassa.
Luulen, että kun mennään muutamia vuosia eteenpäin, -
niin siellä on muutakin kuin Ruanda.
Sinä rakennat heille elinkeinoa. Niille ihmisille mahdollisuuden.
Varsinkin kun sanoit, että siellä oli rampautuneita -
mutta heidän kädet ja aivot toimivat. - Kyllä.
Silloin Jumala pääsee käyttämään. - Kyllä.
On se mahtavaa. - Se on ihan siunaus itselle, että on päässyt -
näin nuorenakin tekemään tällaisia asioita.
Odottaa vain innolla sitä, että mitä on tuleva. - Joo.
Jokainen päivä on meille lahja. - Joo.
Emme tiedä, mitä huomenna on. Eletäänkö me edes huomenna? - Joo.
Sen kun ymmärtää, että jokainen päivä on lahja -
ja Jumalan kautta kaikki on mahdollista.
Ja sitten vielä se, että Jumala on sinun kanssa.
Hän mahdollistaa kaiken. - Aivan.
Se on jotain niin suurta.
Kysyin ennen ohjelmaa sinulta, -
kun sinulla on varmasti paljon eri tapoja käyttää aikaa, -
että miten ohjelmoit päiväsi? Kerroit miten aloitat aamulla.
Käytkö vähän läpi tätä hengellistä kurinalaisuutta? - Joo.
Päivät alkavat niin, että heti kun herään aamulla ajattelen, -
että voi hitsi tämä on voiton päivä.
Sitten rukoilen sen päivän puolesta -
ja asetan mieleni siihen tilaan, että odotan sitä päivää.
Tämä päivä on uusi mahdollisuus ja tämä päivä on -
täynnä mahdollisuuksia.
Ei voi olla muuta kuin kiitollinen tästä päivästä. Sitä kautta se päivä -
lähtee rullaamaan niin hyvin, koska olen selättänyt kaiken myrskyn, -
mitä pään sisällä saattaa olla, kun herää aamulla. - Aivan.
Pienenä minulla oli se ongelma, että herätessäni olin ihan hirveän vihainen.
Ärsytti ihan hirveästi. Aina, kun herä- sin aamulla, oli oikein myrsky sisällä.
Sitten myöhemmin olen saanut selätettyä sen myrskyn.
Uskon, että se on Jumalan kautta.
Nykyään aina kun herään päivään, niin odotan sitä päivää.
Kiitän siitä mitä minulla on tässä päivässä.
Rutiinit menevät niin, että... minulla on aamurutiinit.
Se menee niin, että ensin herään, sitten kiitän siitä päivästä, -
rukoilen sen päivän puolesta.
Sen jälkeen kirjoitan kiitollisuuskirjaa.
Sanon sitä kiitollisuuskirjaksi. Siinä käyn vaan läpi asioita, -
mistä olen niin kiitollinen, ystävistä, siitä että ylipäätänsä elän -
ja olen tässä hetkessä ja siitä, että on ihan mahtava sää.
Siitä, että osaan luoda iloa muille, että olen terve.
Mahdollisuuksia kiittää löytyy. Siitä, että minulla on oma perhe, -
ja että saan olla Jumalan kanssa tässä päivässä.
Olen löytänyt Jumalan ja on tarkoitus omalla elämällä.
Teen pienen workoutin, treenin, -
ja valmistaudun siihen mitä töissä odottaa.
Kun lähden töihin on mahtava fiilis. "Tämä tulee olemaan voiton päivä".
Onko sinulla jossakin toimisto?
Joo, meillä on Espoossa toimisto, Otaniemessä. - Joo.
Siellä meitä työskentelee lähemmäs 8 ihmistä tällä hetkellä.
Ovatko he sinun palveluksessa. - Joo. He ovat meillä töissä.
Mukaan lukien omat vanhempani. Teen vanhempieni kanssa töitä. - Joo.
Se menee niin, että... Työtkin menevät aina niin hyvin, -
että aina kun mahdollisuus, niin me rukoillaan sen päivän puolesta -
ja siunataan se päivä. - Joo.
Siunataan työntekijät ja valmistaudu- taan siihen mitä se päivä tuo.
Se on ehkä kaikista suurin lahja, että on henkilöitä, -
joiden kanssa saa rukoilla sen päivän puolesta.
Varsinkin tässä tapauksessa omat vanhemmat.
Se on niin iso lahja. - Kyllä ehdottomasti.
Ajattelin sitä ja kysyin ennen ohjelmaa, -
että miten näet tekemäsi työmuodon.
Koodaus ja opetus on periaatteessa varsin laaja käsite.
Sitten tämä sinun usko, kun ne tulivat vuoden välein.
Ensin työ ja sitten usko perään. Ne kulkevat nyt rinnakkain.
Millä tavalla koet, että ne tukevat toisiansa vai tukevatko?
Joo. No, minä ajattelen, että -
tämä työ ja usko tukevat toisiansa.
Ensinnäkin, jos minulla ei olisi uskoa, -
niin silloin minulla ei olisi kyllä tarkoitustakaan.
Voi olla, että olisin rakentanut jonkin oman tarkoituksen itselleni -
mutta silloin eläisin valheessa. Sitten kun minulla on usko ja tiedän, -
että tämä mitä teen on merkityksellistä myös Jumalalle.
Silloin sen voi yhdistää suoraan työhön.
Siitä tietää sen, että se mitä tekee töissä on merkityksellistä.
Se, että opetetaan ohjelmointia kaikille, jotka sitä haluavat oppia.
Annetaan mahdollisuuksia ihmisille.
Se on sellainen ihan mieletön lahja, -
että pystyy antamaan mahdollisuuksia ihmisille.
Sitä kautta on niin siunattua, -
että oma työ, mitä tekee, niin se tukee omaa tarkoitusta.
Tätä kautta minä tiedän, että tulen menestymään, -
että tätä kautta tulen saamaan varoja, joilla voin myöhemmin -
tukea ja inspiroida muita nuoria ja vanhempiakin ihmisiä, kaikkia ihmisiä.
Joo. - Ne menevät ihan täydellisesti yhteen.
Kun sinä teet tätä tällaisessa elintasomaassa kuin Suomessa, -
jossa hinnat ovat korkeat -
mutta kun saat sitä tuloa näistä, -
ja menet Ruandaan, jossa saat suurin piirtein prosentin kustannuksella -
siitä mitä se on Suomessa. Voit valtavasti tehdä, -
kymmenkertaistaa ikään kuin sen hedelmän.
Kyllä. Juuri se, että Suomessa ja näissä maissa, -
missä meillä on tosi paljon rahaa täällä.
Sitten mennään Afrikkaan. Siellä on tosi paljon köyhyyttä.
Sitten tietää, että kun kylvää tätä rahaa Afrikkaan, -
sitä pystyy myöhemmin niittämään.
Näkee, että afrikkalaisista syntyy hyviä työntekijöitä.
He saavat työpaikkoja ja -
löytävät itsekin sen oman tarkoituksensa.
Mahdollistamme sen, että nämä afrikkalaiset -
voivat siirtää Afrikan kokonaan pois köyhyydestä. - Aivan.
Kun tuo heille työkalut. Nyt ollaan uudessa aikakaudessa.
Tällaisessa digiaikakaudessa.
Afrikkalaisilla ei ole ennen ollut rahaa, oikein mitään, -
niin nyt kun heille tuo digiaikakauden, -
afrikkalaisille suoraan, ja he ajattelevat jo valmiiksi -
"out of the box" elikkä laatikon ulkopuolelta.
He voivat ihan hyvin päästä samaan asemaan kuin missä Suomi nyt on -
tällä hetkellä, kun he alkavat luomaan uusia innovaatioita.
Juuri se, että pystyy itse suomalaisena tuomaan tapoja Afrikkaan, -
millä Suomi on päässyt tähän tilanteeseen. Sitä kautta -
se on ihan tosi suuri mahdollisuus.
Yleensä, kun tällainen bisnes menee sinne, -
se vaatii valtavia investointeja.
Tämä ei vaadi mitään. Ei mitään ja lähtee ikään kuin tyhjästä.
Sanon, että olet löytänyt jotain sellaista aarretta -
Jumalan maailmasta, jolla todella on maailmanlaajuista merkitystä.
Kun rinnalle alkaa tulla samanlaisia verkostoja, jotka ymmärtävät -
tämän asian. Siinä samassahan sinä toimit myös lähetystyöntekijänä.
Kyllä ja se on niin mahtavaa, että pystyy oikeasti toimimaan -
inspiraationa monelle. - Kyllä.
Varsinkin sitten kun ihmiset miettii, että mistä toi on saanut tuon ilon -
tai miten toi voi olla tällainen, että on niin perillä asioista jne.
Sen pystyy ylpeänä sanomaan, että se on suoraan Jumalasta. - Kyllä.
Se ei ole yhtään minusta vaan se on Jumalasta.
Jumalan kautta kaikki on mahdollista ja Jumala ei katso ikää.
Siellä ihmisten sydämet ovat avoimia.
Siellähän ihmisiä tulee uskoon paljon, on herätystä, jota Euroopassa ei ole.
Juuri samat asiat mistä keskusteltiin avaa siellä monia hyviä asioita.
Kyllä se on vaan niin hienoa. - Joo, kyllä.
Nyt pyytäisin sinua sanomaan katsojillemme, -
mitä Henki antaa sinulle sanottavaksi. Ole hyvä.
Joo. No siis yksi asia on se, -
että uskokaa itseenne.
Se, että etsikää Jumalaa -
ja lukekaa Raamattua.
Vaikka ei olisi rauhaa sisällä, -
niin se mistä rauha löytyy, -
se löytyy Jumalasta.
Ratkaisu siihen on rukoilla Jumalaa -
viljellä ajatuksia positiivisilla ajatuksilla.
Lukea Raamattua ja katsoa, -
mitä siellä sanotaan siitä rauhasta.
Mitä Raamatussa sanotaan rauhasta.
Sitten kun löydät kohtia, niin sitä kautta -
alat viljelemään mielenrauhaa itsellesi.
Sitten kun sinulla on sisäinen rauha, niin se on niin suuri lahja sinulle.
Muistakaa myös olla kiitollisia kaikesta mitä teille on annettu, -
koska tämä elämä on meille lahja ja mahdollisuus.
Tämä on niin suuri mahdollisuus meille.
Tämä oli kyllä lahja minun ohjelma- sarjalleni, että tulit vieraakseni.
Tuli paljon asioita, jotka antavat ainakin tällaiselle -
superseniorille toivoa siitä, että Jumala on synnyttämässä -
uutta sukupolvea, joka ajattelee eri tavalla.
Jumala käyttää myös uudella tavalla niin, että köyhä Ruanda -
tai vastaavat maat, niillä on myös toivoa. - Kyllä.
On se valtava ilosanoma kertoa, että teillä on toivoa ja mistä se löytyy.
Tuo on ilo kuulla ja on siunaus meille. - Joo.
Kiitos Niklas, että olit tässä ja Herra siunatkoon sinun -
kaikkia toimintojasi ja koko perhekuntaasi. - Kiitos.
Saatte yhdessä tehdä sitä työtä, jolla on merkitystä.
Kiitos Martti ja Herra siunatkoon myös kaikkia katsojia. - Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola